Failide kopeerimisel võib neid ka tähtsuse järjekorda seada ning kustutada põhiarvutist külma närviga need fotod, mis teile kõige vähem tähendavad. Olen oma arvutis püsikasutamiseks loonud kümmekond teemakataloogi, kus on õnnestunumate piltide toorfailid. Mitte nii oluliste piltide koht on ainult DVDdel või siis ka väikese jpg-failina arvutis. Kui leian, et ka sellist pilti läheb kusagil vaja, siis otsin DVD-lt toorfaili üles ja putitan teda vastavalt vajadusele.  Järjepidev  organiseeritus pildimajanduses aitab ära hoida suuremat sorti närvikulu ning ka aega säästa. Jõudu tööle!